《送赵兴化》
宋代·林希逸

壶山虽好俗难平，新下车来有异声。得乳雏均心恻怛，害群羊去听神明。

永丰陂上碑遗爱，德礼堂中实称名。执别溪干情可耐，公家资相老门生。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。